Glasbena šola Nazarje

Nastop učencev Glasbene šole Nazarje
2026-04-14 18:00 - 18:30 (Europe/Ljubljana) | Glasbena šola Nazarje, Zadrečka cesta 37, Nazarje, 3331, Slovenija
Torek, 14. april 2026, ob 18. uri!
DVORANA GLASBENE ŠOLE NAZARJE!

Družinski koncert
2026-04-10 18:00 - 19:00 | Dvorana kulturnega doma Mozirje, Hribernikova ulica 1, Mozirje, 3330, Slovenija
Petek, 10. april 2026, ob 18. uri!
DOM KULTURE MOZIRJE

Odprt baletni klas s klavirsko spremljavo
2026-04-01 18:00 - 19:30 | Dom kulture Nazarje, Savinjska cesta 2, Nazarje, 3331
Sreda, 1. april 2026, ob 18. uri!
DVORANA DOMA KULTURE NAZARJE!

Nastop tekmovalcev
2026-03-26 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Četrtek, 26. marca 2026, ob 19. uri
DVORANA GALSBENE ŠOLE NAZARJE

Tanja PEČENKO z gosti - ODPOVEDANO
2026-03-25 19:00 - 20:00 | Dom kulture Nazarje, Savinjska cesta 2, Nazarje, 3331
ODPOVEDANO!
Sreda, 25. marec 2026, ob 19. uri!
DVORANA DOMA KULTURE NAZARJE

PESMI HREPENENJA
je koncert skladb iz muzikalov ter glasbenih filmov in risank, s tematiko »hrepenenje«.
Vsi ljudje po nečem hrepenimo, pa naj bo to ljubezen, smisel življenja, poslovni cilji, denar, uspeh, zdravje, harmonija odnosov … In v bogati zakladnici muzikalov lahko najdemo ogromno znanih in manj znanih čudovitih skladb, ki zazvenijo ravno v temi hrepenenja.
Koncert se prepleta tudi z osebnimi zgodbami nastopajočih in ljudi nagovarja, naj sledijo svojim najglobljim sanjam in hrepenenjem, ki so jih tekom življenja morda pozabili.
Ob glavni pevki in avtorici koncerta Tanji Pečenko nastopijo tudi trije gostje (Tanja Srednik, Maša Tiselj in Matic Dokler), ob spremljavi pianista Lovra Freliha.
Tanja PEČENKO – nekdanja profesorica baleta na GŠ Nazarje – na področju kulture ustvarja kot pevka, igralka, koreografinja in fotografinja. Šolala se je na Gimnaziji Vič, Srednji glasbeni in baletni šoli (balet) ter Pedagoški fakulteti (likovna pedagogika), obiskovala delavnice muzikala pod vodstvom slovenskih in tujih profesorjev ter sedaj več kot deset let šola svoj glas na urah solo petja. Njena življenjska strast so muzikali in v glavnih ter stranskih vlogah je nastopila že v številnih (Jožef in njegova sanjsko pisana obleka, Uscana vas, Mamma Mia!, Veronika Deseniška, Druščina, Nune v akciji, Cvetje v jeseni, Povodni mož). Obenem nastopa v reklamah, TV serijah in filmih ter režira in ustvarja otroške in mladinske glasbene predstave ter koreografira različnim zborom. Kot solistka nastopa tudi z različnimi orkestri in manjšimi glasbenimi zasedbami, nastopa pa tudi v okviru skupine Vocabella. Poleg tega se ukvarja tudi s povezovanjem prireditev.

Nastop učencev Glasbene šole Nazarje
2026-03-24 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 24. marec 2026, ob 18. uri!
DVORANA GLASBENE ŠOLE NAZARJE!

Baletna delavnica Ana KLAŠNJA
2026-03-19 09:00 - 12:00 | Glasbena šola Nazarje, Zadrečka cesta 37, Nazarje, 3331, Slovenija
Četrtek, 19. marec 2026, ob 9. uri!
DVORANA GLASBENE ŠOLE NAZARJE!

Nastop tekmovalcev
2026-03-17 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Torek, 17. marca 2026, ob 19. uri
DVORANA GLASBENE ŠOLE NAZARJE

Nastop učencev
2026-03-17 18:00 - 19:00 | Glasbena šola Nazarje, Zadrečka cesta 37, Nazarje, 3331, Slovenija
Torek, 17. marec 2026, ob 18. uri
DVORANA GLASBENE ŠOLE NAZARJE

Nastop učencev Glasbene šole Nazarje
2026-03-10 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 10. marec 2026, ob 18. uri!
DVORANA GLASBENE ŠOLE NAZARJE!

Pevska delavnica Nina STRNAD
2026-03-07 09:00 - 12:00 | Glasbena šola Nazarje, Zadrečka cesta 37, Nazarje, 3331, Slovenija
Sobota, 7. marec 2026, ob 9. uri!
DVORANA GLASBENE ŠOLE NAZARJE!
Aktivna udeležba na delavnici je namenjena učencem Glasbene šole Nazarje, vsi ostali vabljeni k pasivni udeležbi. Udeležba in poslušanje je brezplačno.

Nastop tekmovalcev
2026-03-03 18:45 - 19:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 3. marca 2026, ob 18:45
DVORANA GLASBENE ŠOLE NAZARJE

Nastop tekmovalcev
2026-03-03 17:30 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 3. marec 2026, ob 17.30
DVORANA GLASBENE ŠOLE NAZARJE

Nastop učencev Glasbene šole Nazarje
2026-02-18 18:00 - 18:30 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
Sreda, 18. februar 2026, ob 18. uri!
KONGRESNI CENTER LJUBNO!

Nastop učencev Glasbene šole Nazarje
2026-02-17 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 17. februar 2026, ob 18. uri!
DVORANA GLASBENE ŠOLE NAZARJE!

Nastop tekmovalcev
2026-02-10 18:30 - 19:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 10. februar 2026, ob 18.30!
DVORANA GLASBENE ŠOLE NAZARJE!

Nastop tekmovalcev
2026-02-10 17:30 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 10. februar 2026, ob 17.30!
DVORANA GLASBENE ŠOLE NAZARJE!

Tjaša ŠULC DEJANOVIĆ - klavir
2026-02-07 19:00 - 20:00 | Glasbena šola Nazarje, Zadrečka cesta 37, Nazarje, 3331, Slovenija
Sobota, 7. februar 2026, ob 19.uri
DVORANA GLASBENE ŠOLE NAZARJE
Vstop prost!

PROGRAM:
L. van Beethoven: Sonata v f-molu, op,57 št.23, “Appasionata”
Allegro assai
Andante con moto
Allegro, ma non tropo

D. Pejačević: Vijolica iz ciklusa “Život cvijeća”, op.19

J. Matičič: Plesi za klavir , op.26
št. 1, Preprosti valček
št. 5, Strastni valček

F. Chopin: Barkarola v Fis- duru, op.60

TJAŠA ŠULC
»Tjaša Šulc je čudovit talent in umetniška osebnost. Poleg tehnike in profesionalnosti resnično razume in čuti Chopinov slog …«
Evgen Inđič
“Tjaša Šulc je Chopinove Etude odigrala virtuozno in elegantno, v enem dahu s takšno lahkoto….”
Bosiljka Perić – Kempf
»Igranje Tjaše Šulc Dejanović je pravo veselje klavirske umetnosti. Njen koncert je bil izjemno doživetje…”
Bernhard Schulze
“Bogate dinamične palete, lahkotnost in preprostost igranja …”
Snježana Miklaušić – Ćeran
Tjaša Šulc Dejanović je večkrat nagrajena in mednarodno priznana pianistka iz Maribora. Redno izvaja recitale, sodeluje z raznimi komornimi zasedbami in orkestri v Sloveniji in tujini – Kitajska, Nemčija, Avstrija, Francija, Italija, Poljska, Hrvaška. Študij in podiplomsko izpopolnjevanje je zaključila na Glasbeni akademiji v Zagrebu v razredu prof. Ksenije Kos, nato pa se je izpopolnjevala tudi v Italiji na Accademia Musicale Santa Cecilia v Bergamu pri prof. Konstantinu Boginu ter sodelovala z drugimi znanimi profesorji in pianisti, kot so Eugen Indjic, Noel do Carmo Flores, Jasminka Stančul, Karl Heinz Kämmerling, Sijavuš Gadžijev, Vasilij Lobanov, Anatolij Katz in drugi. V času študija je prejela najvišje priznanje Univerze v Zagrebu – Rektorjevo nagrado za izvedbo Schumannovega Klavirskega koncerta v a-molu, ki ga je izvedla z maestrom Pavlom Dešpaljem in Zagrebško filharmonijo. Tjaša Šulc Dejanović je bila zmagovalka ter prejemnica najvišjih nagrad na državnih in mednarodnih tekmovanjih (Slovenija, Italija, Hrvaška, Francija) ter bila nagrajena s številnimi pohvalami in priznanji za svoje umetniško delo. Kot solistka ali članica orkestra je igrala z različnimi orkestri, kot so Zagrebška filharmonija, Simfonični orkester SNG Maribor, Komorni orkester Maribor, Festivalski komorni orkester Maribor, Simfonični orkester Konservatorija za glasbo in balet Maribor; bila je gostja Kvarteta Porin v dvorani Lisinki v Zagrebu, igrala v različnih komornih zasedbah s priznanimi slovenskimi in hrvaškimi glasbeniki ter bil gostja na številnih mednarodnih festivalih in koncertnih ciklih, kot so Carpe Artem, Festival Lent, Festival Maribor, Le X giotnate Brescia, Festival di Musica da camera citta di Lucca, Festival Arsana, Liszt Festival – Auditorium Giorgio Gaber Milano, I Concerti del Sant Alessandro Bergamo, Epta – Pianissimo, Mladinski abonma – Narodni dom Maribor, Koncertni abonma grad Rače, Festival Odmev Poletja, Abonma Kulturstadl Reimlingen – Kultrurforum Nordlingen, Piccolo Opera Festival, Associaazione Storica Societa Operaia di Mutuo Soccorso edIstruzione di Pordenone, Piano III Lisinski Zagreb, Amabile col museo Koper,… Leta 2024 je gostovala na turneji po Kitajski s trobentačem Vjeranom Ježkom ter nastopila v velikih koncertnih dvoranah, kot so: Yingkou cultural and Art center, Development Area Grand Theater Dalian, Hebei Arts Center Shijiazhuang in Gulangyu Concert Hall. Leta 2024 je izšla tudi njena prva samostojna zgoščenka, na kateri se nahajajo vse Chopinove Etude iz op.25 in Schumannova Kreisleriana. Leta 2017 je izšla zgoščenka Carpe artem in digitalni album: Zapisi/Notes, kjer je Tjaša Šulc Dejanović z godalnim kvartetom (Haas, Batalović, Trnjar Pravdič, Sajko) posnela Klavirski kvintet v E-duru, op. 15 E.W. Korngolda. Zgoščenka je nastala v sodelovanju z londonsko založbo Hedone Records ter prejela odlične kritike in bronasto priznanje na podelitvi Global Music Awards v kategoriji klasične glasbe. Zaposlena je kot profesorica klavirja na Konservatoriju za glasbo in balet Maribor z najvišjim nazivom – »višja svetnica«. Njeni učenci so dobitniki številnih nagrad na državnih in mednarodnih tekmovanjih. Tjaša Šulc Dejanović je gostujoča profesorica na raznih seminarjih v Sloveniji, Bosni, Kitajski in Hrvaški. Delovala je tudi kot asistentka na Pedagoški fakulteti v Mariboru in je redna članica žirije na mednarodnem tekmovanju »Mladi Padovec« v Novem Marofu na Hrvaškem.

Klavirska delavnica Tjaša ŠULC DEJANOVIĆ
2026-02-07 09:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Sobota, 7. februar 2026, ob 9. uri!
DVORANA GLASBENE ŠOLE NAZARJE!

Nastop tekmovalcev harmonikarskega oddelka Glasbene šole Velenje
2026-02-06 19:00 - 20:30 | Glasbena šola Nazarje, Zadrečka cesta 37, Nazarje, 3331, Slovenija
Petek, 6. februar 2026, ob 19.uri
DVORANA GLASBENE ŠOLE NAZARJE

Nastop učencev Glasbene šole Nazarje
2026-02-03 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 3. februar 2025, ob 18. uri!
DVORANA GLASBENE ŠOLE NAZARJE!

Nastop učencev Glasbene šole Nazarje ob kulturnem prazniku
2026-02-02 10:00 - 11:00 | ŠPORTNI CENTER LUČE, Luče 37, Luče, SLOVENIJA, 3334, Slovenija
Ponedeljek, 2. februar 2025, ob 10. uri!
ŠPORTNA DVORANA LUČE!

Harald OBERLECHNER - citre
2026-01-31 19:00 - 20:30 | Glasbena šola Nazarje, Zadrečka cesta 37, Nazarje, 3331, Slovenija
Sobota, 31. januar 2026, ob 19.00
DVORANA GLASBENE ŠOLE NAZARJE!

Vstop prost!

PROGRAM:
Harald Oberlechner: Evening Song
Robert de Visée: Allemande / Courante / Chacone
Josef Haustein: Sympathiezauber
Harald Oberlechner: Nocturnal Jazz-Exercise No 7
Antonia Grander Volksweise (Anonymus): Staades Stückl
Hosentalegger-Polka
Billie Eilish: Wildflower
Michael Jackson Earth-Song
Harald Oberlechner Machine
Harald Oberlechner je eden izmed najvidnejših predstavnikov citrarske scene 21. stoletja, saj je s svojim delom in znanjem ogromno prispeval k razvoju, širjenju in promociji citer. Citre je študiral pri prof. Petru Suitnerju na Tirolskem deželnem konzervatoriju v Innsbrucku, kjer je od leta 1990 naprej njegov naslednik. Citre poučuje tudi na Univerzi Mozarteum v Salzburgu. Kot glasbenik in izkušeni pedagog redno koncertira, snema plošče, predava na seminarjih za citre in sodeluje kot žirant na različnih glasbenih tekmovanjih. Skupaj s partnerko Isolde Jordan imata lastno glasbeno založbo »Psalteria Verlag«, kjer je izšlo že ogromno citrarske literature. Harald Oberlechner piše priredbe skladb iz obdobja renesanse, baroka in tradicionalne ljudske glasbe s Tirolske. Napisal je veliko skladb za citre solo in v različnih komornih zasedbah. Je eden najpomembnejših skladateljev jazz&blues skladb za citre. Predvsem je znan po svoji lahkotni igri, spretni tehniki in odlični improvizaciji.

Mojstrski tečaj Harald Oberlechner / citre
2026-01-30 - 2026-02-01 | Glasbena šola Nazarje, Zadrečka cesta 37, Nazarje, 3331, Slovenija
Glasbena šola Nazarje organizira mojstrski tečaj za citre, ki ga bo vodil prof. Harald OBERLECHNER – profesor citer na Univerzi Mozarteum v Salzburgu.

Mojstrski tečaj citer s Haraldom Oberlechnerjem

Glasbena šola Nazarje organizira mojstrski tečaj za citre, ki ga bo vodil prof. Harald OBERLECHNER – profesor citer na Univerzi Mozarteum v Salzburgu.
Podrobnosti mojstrskega tečaja:
Kraj: Glasbena šola Nazarje
Termin: petek, 30. januar – nedelja, 1. februar 2026
Koncert: Harald Oberlechner – SOBOTA, 31. januar 2026, ob 19. uri (dvorana GŠ Nazarje)
KOTIZACIJA
AKTIVNE PRIJAVE SO ZAPRTE!
Aktivna udeležba 45 minut: 60 EUR
Aktivna udeležba 2×45 minut: 110 EUR
Pasivna udeležba – učitelji: 90 EUR
Pasivna udeležba – učenci, dijaki, študentje (prijava obvezna): brezplačno
Prijava je potrjena s plačilom kotizacije na TRR: SI 56 01100-6008340956, sklic »XY«, namen plačila »ime kandidata«. Račun za plačilo kotizacije vam bomo izstavili po zaključku seminarja.
PRIJAVNICA
Harald Oberlechner je eden izmed najvidnejših predstavnikov citrarske scene 21. stoletja, saj je s svojim delom in znanjem ogromno prispeval k razvoju, širjenju in promociji citer. Citre je študiral pri prof. Petru Suitnerju na Tirolskem deželnem konzervatoriju v Innsbrucku, kjer je od leta 1990 naprej njegov naslednik. Citre poučuje tudi na Univerzi Mozarteum v Salzburgu. Kot glasbenik in izkušeni pedagog redno koncertira, snema plošče, predava na seminarjih za citre in sodeluje kot žirant na različnih glasbenih tekmovanjih. Skupaj s partnerko Isolde Jordan imata lastno glasbeno založbo »Psalteria Verlag«, kjer je izšlo že ogromno citrarske literature. Harald Oberlechner piše priredbe skladb iz obdobja renesanse, baroka in tradicionalne ljudske glasbe s Tirolske. Napisal je veliko skladb za citre solo in v različnih komornih zasedbah. Je eden najpomembnejših skladateljev jazz&blues skladb za citre. Predvsem je znan po svoji lahkotni igri, spretni tehniki in odlični improvizaciji.

Koordinatorka
Karmen Zidar Kos
041 856 744
karmen.zidar-kos@gsnazarje.si

Koordinatorka
Karmen Zidar Kos
041 856 744
karmen.zidar-kos@gsnazarje.si

Nastop učencev Glasbene šole Nazarje
2026-01-27 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 27. januar 2025, ob 18. uri!
DVORANA GLASBENE ŠOLE NAZARJE!

Beatriz Cortesão - harfa
2026-01-16 19:30 - 20:30 | KONGRESNI CENTER LJUBNO, Foršt 6, Ljubno ob Savinji, 03 839 17 70, 3333, Slovenija
Petek, 16. januar 2026, ob 19.30
KONGRESNI CENTER LJUBNO!
Vstop prost!

Beatriz Cortesão je prva harfistka, ki je prejela državno portugalsko nagrado Young Musician of the Year (Prémio Jovens Músicos). Svetovno občinstvo navdušuje s svojo nalezljivo energijo, ki jo dopolnjuje osupljiva tehnična dovršenost (Harp Column). Med njenimi številnimi mednarodnimi priznanji izstopata 3. nagrada in nagrada Mario Falcão na 21. mednarodnem harfističnem tekmovanju v Izraelu.
Kot solistka je nastopila z orkestri Orquestra Gulbenkian, Orquestra Sinfónica Portuguesa, Orquestra Metropolitana de Lisboa, Orquestra Clássica do Centro, Jerusalem Symphonic Orchestra in Real Filharmonía de Galicia. Z zasedbo Ensemble D’Arcos je posnela albume Tremor (2021) in Time Stands Still (2020) skladatelja Nuna Côrte-Reala. Je tudi članica harfističnega dua AnimArpa, ki ga je ustanovila skupaj s Carolino Coimbra.
Redno sodeluje s skladateljem Antóniom Victorinom D’Almeida, med drugim pri projektu Gaudeamus – Songs Cycle for Europe za sopran in komorni orkester. Kot solistka je nastopila v Izraelu, Italiji, na Portugalskem, v Rusiji, Sloveniji, Španiji in Švici.
Zmagala je na avdiciji za mesto harfistke v Accademia Teatro Alla Scala v Milanu (sezona 2023/2024). V letih 2020/2021 je bila harfistka Orkestra mladih Evropske unije (EUYO). Redno je vabljena v žirije nacionalnih in mednarodnih tekmovanjih. Je članica upravnega odbora Associação Portuguesa de Harpa ter članica združenja Associação À Corda.
Beatriz Cortesão se je harfe začela učiti že v zgodnjem otroštvu pri Eleonor Picas, Beatrix Schmidt, Riti Campos in Eriki Versace. HarpMasters Academy ima od leta 2012 ključno vlogo pri razvoju njenih tehničnih sposobnosti ter pri njeni osebni in umetniški rasti. Diplomirala je in magistrirala z najvišjo odliko summa cum laude na Civica Scuola di Musica Claudio Abbado, kjer je študirala v razredu dr. Irine Zingg.

PROGRAM:
Nature & Spirituality
G. F. Händel (1685–1759): Harp Concerto in B-flat major, HWV 294, op. 4, no. 6
I. Andante allegro
D. Scarlatti (1685–1757): Sonata in b minor, K27
P. Hindemith (1895–1963): Sonata for Harp
I. Mäßig schnell
II. Lebhaft
III. Lied: “Ihr Freunde, hänget” (L. H. Chr. Hölty), Sehr langsam
L. C. Daquin (1694–1772): Pieces for Harpsichord, Suite no. 3
I. The Coucou
M. Glinka (1804–1857)/M. Balakirev (1837-1910): The Lark (prir. za harfo Milda Agazarian)
H. Renié (1875–1956): Symphonic Piece in Three Movements
Introduction – Funeral March, Appassionata, “The thought of future hopes does not destroy pain, but transfigures it.”

Mojstrski tečaj Irina ZINGG / harfa
2026-01-16 - 2026-01-18 | Glasbena šola Nazarje, Zadrečka cesta 37, Nazarje, 3331, Slovenija
Glasbena šola Nazarje organizira mojstrski tečaj za harfo, ki ga bo vodila prof. dr. Irina ZINGG – profesorica harfe na Civica scuola di musica Claudio Abbado v Milanu.
Podrobnosti mojstrskega tečaja:
Kraj: Glasbena šola Nazarje
Cena aktivne udeležbe 60 minut: 90€, oziroma 120 minut: 150€ (Irina Zingg)
Cena pasivne udeležbe: 90€
Začetek: 16. januar 2026-18. januar 2026
Koncert: Beatriz Cortesão – petek, 16. januar 2026, ob 19.30, Kongresni center Ljubno
Pasivna udeležba učitelja na uri svojega učenca je brezplačna. (Prijava obvezna)
Pasivna udeležba za učence, dijake in študente je brezplačna. (Prijava obvezna)
Prijava je potrjena s plačilom kotizacije na TRR: SI 56 01100-6008340956, sklic »XY«, namen plačila »ime kandidata«. Račun za plačilo kotizacije vam bomo izstavili po zaključku seminarja.
Prijave:https://docs.google.com/forms/d/e/1FAIpQLSf_li_2BLkHiTHcruTINmHBNP63lovHJID4aMoSCPVdZR0q9w/viewform?usp=header
Prijave bodo odprte do zapolnitve mest. V primeru premalega števila udeležencev bo tečaj odpovedan.
Koordinatorka
Naja Mohorič
051 202 888
naja.mohoric@gsnazarje.si
Dragi harfisti,
vljudno vabljeni, na mojstrski tečaj z dr. Irino ZINGG. Profesorico harfe na Civica scuola di musica Claudio Abbado v Milanu, članico žirij priznanih mednarodnih tekmovanj ter ustanoviteljico in umetniško direktorico HarpMasters akademije in festivala. Mojstrski tečaj je namenjena učencem osnovnih glasbenih šol, dijakom srednjih glasbenih šol, študentom harfe na univerzitetnem nivoju in profesorjem harfe.
Irina življenjepis:
Vizija, talent, predanost, entuziazem in energija so rusko-švicarski harfistki dr. Irini ZINGG zagotovili mednarodno priznanje in spoštovanje. Je profesorica harfe na Civica Scuola di Musica Claudio Abbado v Milanu ter ustanoviteljica in umetniška vodja HarpMasters akademije in festivala.
Rodila se je v Moskvi, kjer je z odliko končala študij na Moskovskem državnem konservatoriju Čajkovski pod okriljem prof. Milde Agazarian in Olge Erdely. Ne samo, da jo je njena kariera vodila po svetu, ampak je tudi njena umetniška dejavnost raznolika: sega od izvajanja do snemanja in širjenja obzorij harfe na Bližnjem vzhodu v devetdesetih letih prejšnjega stoletja, do njenega trenutnega svetovnega poučevanja. Doktorat je zaključila na glasbeni akademiji Gnessin v Moskvi in je avtorica številnih člankov, predgovorov in predavanj o zgodovini ruske harfe.
Irinina poklicna predanost se izraža v njenem nenehnem delu v harfistični skupnosti: je ustanovna članica mednarodnega združenja ruskih učiteljev harfe, bila je članica upravnega odbora Moskovske kulturne fundacije in dopisnica WHC Review. Leta 2006 je ustanovila svetovno priznano HarpMasters – Academy, Festspiele, Edition in HM On the Road, ki danes služi kot pomembna vez med generacijami harfistov, hkrati pa zbira, ohranja in pospešuje mednarodno tradicijo harfe.
Irina je mednarodno cenjena harfistična pedagoginja, ki po vsem svetu poučuje na rednih seminarjih in delavnicah ter je kot gostujoča profesorica vabljena na pomembne svetovne glasbene ustanove v Italiji, Rusiji, Nemčiji, Veliki Britaniji, ZDA, idr. Poleg tega redno sodeluje v žirijah večjih mednarodnih harfističnih tekmovanj med njimi – International Harp Competition v Bloomingtonu in Israel International Harp Contest. Njeni učenci so osvojili najvišje nagrade na mednarodnih tekmovanjih za harfo v Izraelu, Italiji, Mehiki, na Nizozemskem, Portugalskem, Rusiji, Sloveniji, Srbiji, Španiji in Združenem kraljestvu ter razvijajo uspešne kariere kot izvajalci in učitelji.

Nastop učencev Glasbene šole Nazarje
2026-01-13 18:00 - 18:30 | Glasbena šola Nazarje, Zadrečka cesta 37, Nazarje, 3331, Slovenija
Torek, 13. januar 2025, ob 18. uri!
DVORANA GLASBENE ŠOLE NAZARJE!

Koncert Godalnega orkestra Akademije za glasbo iz Ljubljane
2026-01-10 19:00 - 20:30 | Dom kulture Nazarje, Savinjska cesta 2, Nazarje, 3331
Sobota, 10. januar 2026, ob 19.uri
DVORANA DOMA KULTURE NAZARJE

PROGRAM:
Edward Elgar: Serenada za godala, op. 20
I. Allegro piacevole
II. Larghetto
III. Allegretto

Malcolm Arnold: Koncert št. 1 za flavto in godala, op. 45
I. Allegro energico
II. Andante
III. Con fuoco

Wolfgang Amadé Mozart: Divertimento v F-duru, KV 138
I. Allegro
II. Andante
III. Presto

Béla Bartók: Romunski ljudski plesi (prir. A. Willner)
I. Ples s palico
II. Ples s pentljo
III. Na mestu
IV. Ples iz Biciuma
V. Romunska polka
VI. Hitri ples
Umetniški vodja: izr. prof. Janez Podlesek
Solistka: Alja Boštjančič, flavta; mentorica: prof. dr. Karolina Šantl Zupan
ALJA BOŠTJANČIČ,
je absolventka magistrskega študija na Akademiji za glasbo Ljubljana, v razredu prof. dr. Karoline Šantl Zupan. Svojo glasbeno pot je začela na glasbeni šoli v Ilirski Bistrici, kjer je pod mentorstvom profesorjev Zale Kejžar (kljunasta flavta), Adnana Zubčevića (flavta) in Nine Volk (klavir) veliko nastopala (v Sloveniji in tujini) ter se udeležila raznih regijskih in državnih tekmovanj.
Izobraževanje je nadaljevala na Umetniški gimnaziji v Kopru pri prof. Alenki Zupan. To je bilo obdobje številnih sodelovanj pri domačih in mednarodnih projektih (Italija, Hrvaška, Kosovo, Poljska). V teh letih se je udeležila veliko različnih seminarjev in delavnic tako v Sloveniji kot tudi v tujini ter nastopila kot solistka s simfoničnim orkestrom. Sedaj aktivno sodeluje na različnih glasbenih projektih in redno koncertira. Je članica Simfoničnega orkestra Cantabile in komorne zasedbe Kvartet flavt Inuaria.
Alja svoje znanje nenehno poglablja na masterclassih, izobraževanjih pri znanih flavtistih, kot so Raphael Leone, Sophie Dufeutrell, Karolina Šantl Zupan, Marina Novak, Mario Caroli, Philippe Bernold, Andrea Oliva, Martin Belič, Eva-Nina Kozmus, Karl-Heinz Schütz, Jacques Zoon, Carlo Jans in drugi.
Komorni godalni orkester Akademije za glasbo v Ljubljani deluje že več kot desetletje. Poleg rednih letnih koncertov v Ljubljani so mladi godalci doslej koncertirali tudi v drugih slovenskih koncertnih središčih ter gostovali v Italiji, Hrvaški in na Slovaškem. Bogata literatura omogoča ansamblu raznovrsten repertoar, sprehod skozi vsa stilna obdobja pa mladim glasbenikom posreduje širok pregled nad poustvarjalnimi zahtevami. S svojimi koncerti nenehno potrjuje zavidljivo umetniško rast. Botrujejo ji močan ustvarjalni naboj, odlično vodstvo in neustavljiva želja po doseganju umetniških idealov, zaradi katere vsak ton, prežet s strastjo, zazveni polno in iskreno. Dosežke orkestra redno spremljata Radio in Televizija Slovenija, ki snemata in arhivirata javne nastope ansambla. Komorni godalni orkester Akademije za glasbo je od njegove ustanovitve do leta 2008 vodil redni profesor za violončelo in komorno igro Ciril Škerjanec, v študijskem letu 2009/2010 pa je njegovo mentorstvo in umetniško vodstvo prevzel violinist Janez Podlesek, dolgoletni koncertni mojster Orkestra Slovenske filharmonije, ki sedaj deluje kot profesor na Akademiji za glasbo v Ljubljani.

Božično-novoletni koncert
2025-12-20 18:00 - 19:30 | ŠPORTNI CENTER LUČE, Luče 37, Luče, SLOVENIJA, 3334, Slovenija
Sobota, 20. december 2025, ob 18.uri
ŠPORTNA DVORANA LUČE
